S-2175/2023

Mál þetta, sem dómtekið var 22. maí 2023, var höfðað með ákæru lögreglustjórans á höfuðborgarsvæðinu 28. mars sama ár, á hendur X, kt. [...], [...], Reykjavík, „fyrir eftirtalin hegningarlagabrot:

I.

Líkamsárás, með því að hafa, fimmtudaginn 10. júní 2021, utandyra á lóð [...], [...], Reykjavík, veist með ofbeldi að A, kt. [...] og slegið hann með kústskafti úr áli í höfuð, og sparkað og kýlt brotaþola í höfuð og maga, með þeim afleiðingum að hann hlaut mar hægra megin á hnakka, mar á augnloki vinstra megin, skrámur og bólgur í andliti og eymsli yfir hægri kjálkalið.

Mál nr. 007-2021-

[...]

Telst brot þetta varða við 1. mgr. 217. gr. almennra hegningarlaga nr. 19/1940.

II.

Líkamsárás, með því að hafa, föstudaginn 10. september 2021, utandyra á bifreiðastæði við [...], [...], Reykjavík, veist með ofbeldi að B, kt. [...] og slegið hann tveimur höggum í höfuð með kylfu, með þeim afleiðingum að hann hlaut lófastóra kúlu aftan á hnakka.

Mál nr. 007-2021-

[...]

Telst brot þetta varða við 1. mgr. 217. gr. almennra hegningarlaga nr. 19/1940.

III.

Líkamsárás, með því að hafa, fimmtudaginn 18. ágúst 2022, utandyra við hringtorg á Víkurvegi, við Vesturlandsveg í Reykjavík, veist með ofbeldi að C, kt. [...] og slegið hann með krepptum hnefa í andlit, með þeim afleiðingum að hann hlaut nokkurra sentimetra skurð í neðri vör, svo sauma þurfti níu spor í vörina.

Mál nr. 007-2022-

[...]

Telst brot þetta varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákæran var birt 13. apríl 2023 og málið var þingfest 27. sama mánaðar. Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru og er játningin studd sakargögnum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst vægustu refsingar og hún verði skilorðsbundin. Þá er krafist hæfilegrar þóknunar til handa skip-uðum verjanda sem greiðist úr ríkissjóði.

Samkvæmt því sem að framan greinir verður ákærði sakfelldur fyrir brot samkvæmt ákæru og eru þau réttilega færð til refsiákvæða í ákærunni.

Ákærði er fæddur í [...] og samkvæmt sakavottorði hefur hann ekki áður gerst brotlegur við refsilög. Um er að ræða brotasamsteypu í merkingu 77. gr. almennrahegningarl aga. Til refsiþyngingar horfir að háttsemin var endurtekin, hættuleg á köflum og beindist að mikilvægum verndarhagsmunum. Ákærða til málsbóta verður litið til játningar hans hjá lögregluog fyrir dómi. Þá verður einnig til málsbóta litið til ungs aldurs ákærða en fyrir liggur að hann var yngri en 18 ára þegar hann framdi brot samkvæmt I. og II. ákærukafla og nýlega orðinn 18 ára þegar hann framdi brot samkvæmt III. ákærukafla. Að öllu framangreindu virtu, og með vísan til a-liðar 1. mgr. 57. gr. og 1., 3., 4. og 5. tl. 1. mgr. 70. gr. í almennum hegningarlögum, verður ákvörðun refsingar ákærða frestað skilorðs-bundið, eins og nánar greinir í dómsorði.

Með vísan til 1. mgr. 235. gr., sbr. 233. gr., laga nr. 88/2008, verður ákærða gert að greiða þóknun skipaðs verjanda síns, Þ-kk-ef Þ-kk-ef lögmanns, vegna vinnu á rannsóknar-stigi og fyrir dómi, sem þykir út frá eðli og umfangi máls hæfilega ákveðin 150.000 krónur, að meðtöldum virðisaukaskatti. Að auki verður ákærða gert að greiða 85.232 krónur í annan sakarkostnað samkvæmt yfirliti ákæruvaldsins.

Af hálfu ákæruvaldsins flutti málið P-kk-nf F-kk-nf G-kk-nf saksóknarfulltrúi.

D-kk-nf K-kk-nf héraðsdómari kveður upp dóm þennan.

Dómsorð :

Ákvörðun refsingar ákærða, X, er frestað og fellur hún niður að liðnum tveimur árum frá uppkvaðningu dómsins að telja haldi ákærði almennt skilorð 3. mgr. 57. gr. almennra hegningarlaga nr. 19/1940.

Ákærði greiði allan sakarkostnað málsins til ríkissjóðs, þar með talda þóknun skipaðs verjanda síns, Þ-kk-ef Þ-kk-ef lögmanns, 150.000 krónur, og 85.232 krónur í annan sakarkostnað.

D-kk-nf K-kk-nf